

**KAUNO MIESTO SAVIVALDYBĖS TARYBA**

**SPRENDIMAS**

**DĖL KAUNO MIESTO SAVIVALDYBĖS TARYBOS 2012 M. LIEPOS 12 D. SPRENDIMO NR. T-382 „DĖL SKULPTŪRŲ IR PAMINKLŲ STATYMO IR NUKELDINIMO KAUNO MIESTO VIEŠOSIOSE VIETOSE TAISYKLIŲ PATVIRTINIMO“ PAKEITIMO**

2015 m. rugsėjo 29 d. Nr. T-528

Kaunas

Kauno miesto savivaldybės taryba n u s p r e n d ž i a :

Pakeisti Skulptūrų ir paminklų statymo ir nukeldinimo Kauno miesto viešosiose vietose taisykles, patvirtintas Kauno miesto savivaldybės tarybos 2012 m. liepos 12 d. sprendimu Nr. T-382 „Dėl Skulptūrų ir paminklų statymo ir nukeldinimo Kauno miesto viešosiose vietose taisyklių patvirtinimo“:

1. Pakeisti 3 punkto septintąją pastraipą ir ją išdėstyti taip:

„**Viešosios vietos** – Savivaldybės teritorijoje esančios bendrojo naudojimo erdvės, kurios yra prieinamos visuomenei.“

2. Pakeisti 8.1 papunktį ir jį išdėstyti taip:

„8.1. Pavadinimų sumanymo ir atminimo įamžinimo darbo grupei (toliau – Darbo grupė), jeigu norima įamžinti krašto istorijai ir kultūrai nusipelniusių asmenų atminimą, svarbią istorinę datą ar įvykį;“.

3. Pripažinti netekusiu galios 8.2 papunktį.

4. Pakeisti 8.3 papunktį ir jį išdėstyti taip:

„8.3. Lietuvos dailininkų sąjungos Kauno skyriaus tarybai (tik gavus Darbo grupės pritarimą);“.

5. Pripažinti netekusiu galios 8.4 papunktį.

6. Pakeisti 8.5 papunktį ir jį išdėstyti taip:

„8.5. Kultūros paveldo departamento prie Kultūros ministerijos Kauno skyriui (jeigu paminklą ar skulptūrą numatoma statyti kultūros paveldo objekto teritorijoje).“

7. Pakeisti 10 punktą ir jį išdėstyti taip:

„10. Gavęs 8 punkte nurodytus pritarimus, Kultūros paveldo skyrius rengia Savivaldybės administracijos direktoriaus įsakymo projektą dėl pritarimo paminklo ar skulptūros pastatymui pareiškėjo lėšomis.“

8. Pripažinti netekusiu galios 11 punktą.

9. Pakeisti 15 punktą ir jį išdėstyti taip:

„15. Skulptūros ar paminklo Projekto sudėtis ir rengimo tvarka nustatyta Lietuvos Respublikos statybos įstatyme ir statybos techniniame reglamente STR 1.05.06:2010 „Statinio projektavimas“. Skulptūros ar paminklo, numatomo statyti kultūros paveldo objekto teritorijoje, projekto rengimo tvarka nustatyta paveldo tvarkybos reglamente PTR 3.06.01:2014 „Kultūros paveldo tvarkybos darbų projektų rengimo taisyklės“.“

10. Pakeisti 17 punktą ir jį išdėstyti taip:

„17. Jei skulptūros ar paminklo Projekte numatytas užrašas arba tekstas, Projektas turi būti suderintas su Savivaldybės administracijos specialistu, atsakingu už valstybinės kalbos kontrolę.“

11. Pakeisti 19 punktą ir jį išdėstyti taip:

„19. Jei paminklą ar skulptūrą numatoma statyti Savivaldybės lėšomis, jos numatomos Savivaldybės biudžete.“

12. Papildyti tokiais 19¹ ir 19² punktais:

„191. Kultūros paveldo skyrius, gavęs 8 punkte nurodytų institucijų pritarimus, rengia Savivaldybės tarybos sprendimo projektą dėl pritarimo paminklo ar skulptūros pastatymui.

192. Savivaldybės tarybai pritarus paminklo ar skulptūros pastatymui Savivaldybės lėšomis, Kultūros paveldo skyrius organizuoja skulptūros ar paminklo projekto konkursą.“

13. Papildyti tokiu 33 punktu:

„33. Taisyklės netaikomos antkapiniams paminklams.“

Savivaldybės meras Visvaldas Matijošaitis